CELEX: 62016TN0149
Language: da
Date: 2016-04-11 00:00:00
Title: Sag T-149/16: Sag anlagt den 11. april 2016 — Spliethoff’s Bevrachtingskantoor mod Kommissionen

13.6.2016   
            
            
               DA
            
            
               Den Europæiske Unions Tidende
            
            
               C 211/56
            
         
      Sag anlagt den 11. april 2016 — Spliethoff’s Bevrachtingskantoor mod Kommissionen
      (Sag T-149/16)
      (2016/C 211/70)
      Processprog: engelsk
      
         Parter
      
      
         Sagsøger: Spliethoff’s Bevrachtingskantoor BV (Amsterdam, Nederlandene) (ved advokat P. Glazener)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesafgørelse C(2015) 5274 af 31. juli 2015 om opstilling af en liste med de forslag, der blev udvalgt til at modtage finansiel bistand fra EU i forbindelse med Connecting Europe-faciliteten (CEF) — transportsektoren efter indkaldelser af forslag iværksat den 11. september 2014 baseret på det flerårige arbejdsprogram, annulleres.
               
            
                  —
               
               
                  Kommissionen tilpligtes at træffe en ny afgørelse med hensyn til sagsøgerens forslag, hvorved der tages hensyn til Rettens dom inden for tre måneder fra datoen for dommens afsigelse.
               
            
                  —
               
               
                  Europa-Kommissionen tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende vedrører et åbenbart urigtigt skøn.
                  
                              —
                           
                           
                              Bedømmelsen af sagsøgerens forslag er fejlagtig for så vidt angår tildelingskriteriernes relevans, påvirkning og kvalitet. Med en korrekt vurdering af disse tildelingskriterier skulle forslaget have været udvalgt til EU-samfinansiering.
                           
                        
            
                  2.
               
               
                  Andet anbringende vedrører en tilsidesættelse af ligebehandlingsprincippet.
                  
                              —
                           
                           
                              Kommissionen har tilsidesat ligebehandlingsprincippet i den anfægtede afgørelse, eftersom den ikke udvalgte sagsøgerens forslag, hvorimod den udvalgte andre, tilsvarende forslag vedrørende emissionsreducerende teknologier.